Da første patrulje ankom til stedet konstaterede de røg fra lejligheden. Resolut skaffede patruljen sig adgang til lejligheden, hvor de i soveværelset fandt en sovende kvinde. Her var der ild og røg fra hendes sengetøj på grund af rygning i sengen, hvorfor patruljen med det samme fik kvinden og hendes hund reddet ud af lejligheden. Kvinden blev efterfølgende kørt til Aalborg Universitetshospital til kontrol af røgforgiftning. Hunden blev afhentet af dyrlægen, det oplyser vagtchef ved Nordjyllands Politi, Per Jørgensen.
Tidligt fredag morgen blev politiet kaldt ud til en lejlighed på Blåkildevej i Aalborg, hvorfra der kom røg.